Angkatan Tentera Pakistan

Angkatan Tentera Pakistan (, Pākistān Musāllah Afwāj) adalah angkatan bersenjata negara Pakistan. Ia merupakan  tentera ke-6 terbesar di dunia dari segi keanggotaan aktif dan yang terbesar dikalangan negara Islam. Angkatan tentera ini terdiri daripada empat cabang utama perkhidmatan – Tentera Darat, Tentera Laut, Tentera Udara dan pasukan separa tentera serta dibantu Pasukan Bahagian Pelan Strategik. Rantaian arahan tentera disusun dibawah Pengerusi Jawatankuasa Ketua Turus Bersama (JCSC) berserta dengan ketua turus tentera darat, tentera laut, dan tentera udara. Semua cabang bekerja sama semasa operasi dan misi  bersama dibawah Markas Staf Bersama (JS HQ).

Semenjak Perjanjian China-Pakistan tahun 1963, pihak tentera telah mempunyai hubungan ketenteraan dengan China, bekerjasama membangunkan pesawat tempur JF-17, K-8, dan sistem senjata yang lain. Setakat tahun 2013, China merupakan pembekal asing kedua terbesar kelengkapan tentera kepada Pakistan. Kedua-dua negara juga bekerjasama dalam membangunkan program nuklear dan teknologi angkasa. Angkatan tentera mereka mempunyai jadual untuk menganjurkan eksesais tentera bersama. Pihak tentera juga mengekalkan hubungan rapat dengan Amerika Syarikat, memberikan Pakistan status sekutu utama bukan NATO pada tahun 2004. Pakistan menerima sebahagian besar kelengkapan tenteranya dari para pembekal domestik tempatan, China, dan Amerika Syarikat.

Angkatan tentera telah dibentuk pada tahun 1947 apabila Pakistan mendapat kemerdekaan daripada Empayar British. Sejak itu, pihak angkatan tentera memainkan peranan penting dalam sejarah Pakistan moden, terlibat dalam perang utama dengan India pada tahun 1947, 1965 dan 1971, dan beberapa kali merampas kuasa kerajaan. Krisis di sempadan membawa kepada penubuhan pasukan separa tentera untuk menangani rusuhan orang awam di Barat Laut dan kawasan sempadan Punjab dan Sindh. Pada tahun 2017, terdapat kira-kira 654,000 anggota aktif di dalam angkatan tentera, tidak termasuk 25,000–35,000+ anggota dalam Pasukan Bahagian Pelan Strategik dan 482,000 anggota aktif dalam pasukan separa tentera. Angkatan tentera mempunyai kumpulan sukarelawan yang besar sehingga askar kerahan tidak pernah diperlukan, walaupun perlembagaan dan undang-undang tambahan Pakistan membenarkan kerahan dibuat jika negara dalam keadaan perang.

Pengiraan bagi 18.5% dari perbelanjaan kerajaan persekutuan pada tahun 2018, selepas pembayaran faedah, tentera Pakistan telah menggunakan sebahagian besar belanjawan negara. Pihak angkatan tentera biasanya sangat diterima dalam masyarakat Pakistan. Semenjak penubuhan negara Pakistan, pihak tentera telah memainkan satu peranan penting dalam menyatukan negara, menyemarakkan semangat  kebangsaan dan mempersiapkan rakyat agar tidak mementingkan diri.Pakistan Army. Globalsecurity.org. Retrieved 12 July 2013, Switched to backup 27 January 2017. Setakat bulan Mei 2019, Pakistan adalah penyumbang ke-6 terbesar untuk tugas-tugas pengaman Pertubuhan Bangsa-Bangsa Bersatu, dengan 5,083 anggota digerakkan ke luar negara. Aturgerak lain di luar negeri termasuklah anggota tentera Pakistan bertugas sebagai penasihat ketenteraan di negara Afrika dan Arab. Pihak tentera Pakistan mengekalkan divisyen tempur dan briged di beberapa negara Arab semasa perang Arab–Israel, membantu tentera perikatan dalam Perang Teluk pertama, dan mengambil bahagian dalam konflik Somalia dan Bosnia.

Lihat juga
 Hubungan Amerika Syarikat–Pakistan 
 Tentera Darat Pakistan 
 Tentera Laut Pakistan
 Tentera Udara Pakistan

Rujukan

Bacaan lanjut


 Ayub, Muhammad (2005). An army, Its Role and Rule: A History of the Pakistan Army from Independence to Kargil, 1947–1999. RoseDog Books. .

Pautan luar

 Ministry of Defence of Pakistan

Pakistan Military Guide from GlobalSecurity.org
BBC Pakistan Military Through the Ages

Category:Penubuhan 1947
Category:Tentera Pakistan
Category:Ketenteraan